# &kchart;i käsiraamat

&Jonathan.Drews; &Jonathan.Drews.mail;
Raphael Langerhorst raphael.langerhorst@kdemail.net
Marek Laane

    bald@starman.ee

Tõlge eesti keelde
&FDLNotice;
2006-01-30
1.5.0

&kchart; on arvandmete visualiseerimise tööriist. See võimaldab kasutada paljusid diagrammitüüpe: tulpdiagrammid, joondiagrammid, sektordiagrammid, ringdiagrammid jne.

&kchart; on üks &koffice;'i komponente ja väga hästi põimitud &kspread;iga, võimaldades visualiseerida arvutustabelite andmeid. &kchart;i saab aga kasutada ka omaette rakendusena või koostöös muude &koffice;'i komponentidega.

KDE kdeutils Kchart diagramm graafik joonestus

## Sissejuhatus

&kchart; on arvandmete visualiseerimise tööriist. Seda võib kasutada omaette rakendusena kui lihtsat andmeredaktorit. &koffice;'i komponendina saab seda aga ka väga paindlikult pruukida muudes rakendustes: näiteks &kspread; tarvitab &kchart;i diagrammide joonistamiseks. &kspread;i ennast aga võib pidada väga võimsaks allikaks, kust &kchart; diagrammide loomiseks andmeid ammutab.

Põimimine pole kaugeltki piiratud &kspread;iga. &kchart;i diagrammi saab põimida paljudesse &koffice;'i komponentidesse: &kword;, &kpresenter; või &kivio;.

Alustuseks vaatame &kchart;i kasutajaliidest ning rakenduse kasutamist iseseisvana. Seejärel, kui &kchart; on sulle juba tuttavaks saanud, uurime võimalusi, mida see pakub diagrammide loomiseks koostöös &kspread;iga.

## Kasutajaliides

### Rakenduse põhiaken

Me võtame siin vaatluse alla lihtsa näite, mis peaks sulle &kchart;i kasutamise selgemaks muutma. Selle kõrval käsitleme aga põhjalikumalt kogu kasutajaliidest, et õpiksid tundma selle arvukaid võimalusi.

&kchart;i iseseisva rakendusena käivitamisel ilmub tavapärane käivitusdialoog, kus saab valida mitme malli või ka olemasoleva diagrammi avamise vahel.

&kchart;i käivitusdialoog

Sul on võimalik valida mitme &kchart;i käivitamise viisi vahel. Vasakul on kolm valikut: Viimati kasutatud dokumendid, Diagrammid (mallid) ja Olemasoleva dokumendi avamine... Esimene võimaldab valida mõne viimati avatud diagrammi, teine luua uue uue diagrammi mitme malli põhjal ning kolmas avada failidialoogi abil olemasoleva diagrammi.

Antud juhul alustame vaikemalliga. Vali vasakul Diagrammid ning mallialast Tulpdiagramm. Üldiselt peaks just see mall olemagi juba valitud, kui valid Diagrammid.

Kui leiad, et sinu valitud malliga tuleks &kchart; edaspidi alati vaikimisi käivitada, märgi ära kast Alati kasutatakse seda malli.

Klõpsa paremal, malli eelvaatluse all, nupule Kasuta seda malli.

&kchart;i kasutajaliides

Nagu näha, on diagrammis juba mõningaid näidisandmed. &kchart; pakub välja vaikimisi tööriistariba, mis võimaldab luua uue diagrammi, selle salvestada, avada ja trükkida. Teisel tööriistaribal on ikoonid andmete redigeerimiseks, diagrammi seadistamiseks või seadistamisnõustaja avamiseks. Ülejäänud ikoonidega saab valida erinevaid diagrammitüüpe. Pane tähele, et mõnel diagrammil on ka alamtüübid.

Menüüs leiab kõik tavapärased kirjed, sealhulgas kiirklahvide ja tööriistaribade seadistamise võimaluse ning trükkimise eelvaatluse.

Arvesta, et andmete redigeerimine ei ole võimalik juhul, kui kasutad %kchart;i &kspread;i põimituna, sest sel juhul hangitakse kõik andmed arvutustabelist. Iseseisva rakenduse korral on aga andmeredaktor selle väga oluline osa.

### Diagramminõustaja

Nõustaja on üks &kchart;i väga vajalikke osasid, mis aitab kiiresti määrata kindlaks mõningad põhilised asjad, näiteks diagrammi tüübi ja selle kirjad.

Nõustaja võib käivitada igal ajal: see ei muuda kuidagi sinu olemasolevaid andmeid või seadistusi. Samuti saab kõike, mida nõustajaga määrad, hiljem muuta ilma midagi kaotamata. Nõustaja ongi mõeldud lihtsalt kõige põhilisemate ja olulisemate asjade ühekordseks kindlaksmääramiseks.

Nõustaja käivitamiseks klõpsa tööriistaribal nupule .

#### 0. samm - andmeallika valik

Nõustaja 0. samm - andmeallikas

Nõustaja kõige esimene samm on tegelikult andmeallika valimine. Kui valitud andmeala ei sobi nende andmetega, mida tahad kasutada, vali siin vajalikud andmed.

Vali ka lahtrid, mida soovid kasutada ridade ja veergude pealdistena, kui soovid neid diagrammil näha.

Seejärel saab järgmisele sammule edasi liikuda klõpsuga nupule Edasi >. Igal sammul võib klõpsata ka nupule Lõpeta, kui arvad, et kõik, mida oled seni valinud, on juba piisav.

#### 1. samm - diagrammi tüübi valik

Nõustaja 1. samm - diagrammi tüüp

Nõustaja järgmisel sammul tuleb valida diagrammi tüüp. See mõjutab äärmiselt oluliselt seda, mil moel sinu andmeid esitatakse, seepärast mõtle kindlasti hoolikalt läbi, mida valida. Hiljem saab siiski diagrammi tüüpi muuta tööriistaribal leiduvate ikoonidega, ilma et kaotaksid mingeid andmeid või seadistusi. Õigupoolest on isegi päris loomulik, et parima esituse leidmiseks proovitakse läbi mitu diagrammitüüpi.

Antud näites valime joondiagrammi (Jooned). Sõltuvalt valitud tüübist saab järgmistel sammudel langetada mõnevõrra erinevaid valikuid.

Pärast tüübi valimist saab järgmisele sammule liikuda klõpsuga nupule Edasi >.

#### 2. samm - alamtüübi valik

Nõustaja 2. samm - diagrammi alamtüüp

Kui valitud tüübil on alamtüüpe, saad teisel sammul valida nende seast sobiva. Kui alamtüüpe pole, jäetakse see samm automaatselt vahele.

Kui otsustad hiljem alamtüüpi muuta, saad seda teha vastavas seadistustedialoogis, millest tuleb juttu allpool.

Soovi korral võid jätta kehtima vaikevaliku ja lihtsalt järgmisele sammule edasi suunduda, aga mõistagi võid sa valida alamtüübi just sellise, nagu sulle vaja ja meeldib.

#### 3. samm - pealdised ja legend ning fondid

Nõustaja 3. samm - pealdised ja legend

Kolmandal sammul saad määrata diagrammi pealkirja, telgede ja legendi teksti. Samuti saab siin kõigile mainitud elementidele määrata just selliste omadustega fondi, nagu vaja.

#### 4. samm - teljed

Nõustaja 4. samm - teljed

Viimasel sammul saab määrata telgedega seonduvaid asju ja sõltuvalt diagrammi tüübist võib-olla veel mõningaid valikuid.

Pärast seda võid klõpsata nupule Lõpeta, kui soovid langetatud valikute alusel luua uue diagrammi, minna tagasi ja muuta midagi või ka jätta üldse kõik langetatud valikud arvestamata ning klõpsata nupule Loobu.

Kui klõpsad nupule Lõpeta, kasutatakse kõiki sinu langetatud valikuid diagrammi loomiseks, mille järel võid asuda vajalikke andmeid sisestama ning diagrammi täpsemalt seadistama.

Arvesta, et diagrammi seadistustedialoogil on palju rohkem mitmesuguseid võimalusi, millest tuleb juttu allpool.

### Andmeredaktor

Andmeredaktori saab avada menüükäsuga Redigeerimine Muuda andmeid... või klõpsuga tööriistariba nupule .

Andmeredaktor iseseisvana

Andmeredaktoriga saab määrata kõik väärtused. Selles saab määrata ka ridade ja veergude arvu.

Sõltuvalt diagrammitüübist on ridadel ja veergudel veidi erinev tähendus. Üldiselt on rida üks andmeseeria või andmekogum, veerg aga tähistab kõigi andmekogumite väärtusi teatud punktis.

Andmekogumi nime saab muuta klõpsuga rea päisele (esimese väärtustega veeru vasakpoolses otsas). Veeru nime saab muuta klõpsuga veeru päisele (esimese rea kohal).

Ridade ja veergude arvu saab muuta vastavalt oma vajadustele. Alates rakenduse versioonist 1.4 on varasem piirang 16 reale ja 16 veerule kadunud.

### Diagrammi seadistamine

&kchart; võimaldab diagrammi igatmoodi seadistada. Seadistamisvalikuid saab kasutada nii siis, kui rakendus töötab iseseisvana, kui ka &kspread;i põimituna.

Sõltuvalt valitud diagrammitüübist on seadistamisvalikud mõnevõrra erinevad. Kasutame oma näites joondiagrammi, mille saab valida klõpsuga tööriistariba nupule .

Diagrammi seadistustedialoogi saab avada menüükäsuga Vormindus Diagramm... või klõpsuga tööriistariba nupule . Dialoogi ülaosas võib olla vajalik klõpsata paremale või vasakule osutavale noolele, kui dialoogi laius on liiga väike ja kõik kaardid ei mahu ära.

#### Ridade ja veergude vahetamine

Esimene seadistustekaart - ridade ja veergude vahetamine

Esimesel seadistustekaardil saab vahetada ridade ja veergude tähenduse. Vaikimisi käsitletakse rida andmekogumina, veergu aga andmeseeria üksikväärtustena. Siin saab määrata, et andmekogumit esindab veerg. Pane tähele, et ei vahetata väärtusi, vaid ainult nende esitamist.

#### Diagrammi alamtüüp

Teine seadistustekaart - diagrammi alamtüüp

Teisel seadistustekaardil saab valida vajaliku diagrammi alamtüübi. Saadaolevad alamtüübid sõltuvad diagrammi põhitüübist, milleks meie näites on joondiagramm. Mõnel diagrammitüübil polegi alamtüüpe ja sellisel juhul antud kaarti lihtsalt ei ole. Iga alamtüübi juures näidatakse ka eelvaatlust.

Pane tähele, et diagrammi põhitüübi saab valida tööriistaribalt, alamtüübi aga seadistustedialoogist.

#### Päis ja jalus

Kolmas seadistustekaart - päis ja jalus

Kolmandal kaardil saab määrata diagrammi pealkirja, alapealkirja ja jaluse ning seadistada eraldi kõigi nende esitamiseks kasutatavat fonti.

#### Legend

Neljas seadistustekaart - legend

Legendi seadistustekaardil saab igati määrata legendi olemust. Legend sisaldab kõigi andmekogumite nimesid koos neile vastavate värvidega, mis aitab andmeid diagrammil hõlpsalt tuvastada.

Sektsioonis Üldine saab määrata legendi pealkirja, mida näidatakse legendikasti kohal. Sektsioonis Legendi asukoht saab määrata, kus legend diagrammil asub. Legendi peitmiseks vali keskmine nupp.

Sektsioonis Font saab määrata legendi pealkirjale ja kirjetele kehtivad fondiseadistused. Lisaks saab sektsioonis Värv määrata neile ka erineva värvi.

#### Teljed

Viies seadistustekaart - teljed

Kaardil Teljed saab seadistada diagrammi telgi. Siinsed valikud sõltuvad väga tugevasti valitud diagrammitüübist. Joondiagrammi korral saab valida lineaarse või logaritmilise skaala ning lülitada alusvõrgu näitamise sisse või välja.

#### Värvid

Kuues seadistustekaart - värvid

Kaardil Värvid saab valida andmekogumitele erinevad värvid. Siin saab määrata ka mõningate üldiste diagrammide osade värvid, näiteks telgede joone värvi ja alusvõrgu värvi.

#### Font

Seitsmes seadistustekaart - font

Kaardil Font saab seadistada mitmesuguseid fonte: pealkirjad, telgede pealdised ja nii edasi. Mõningaid neist saab määrata ka teistel kaartidel, kuid siin on nad kõik ühte koondatud.

#### Taust

Kaheksas seadistustekaart - taust

Kaardil Taust saab mitut moodi seadistada diagrammi tausta. Siin on võimalik valida erinevaid taustavärve või isegi taustapilti.

#### Veel...

Eelnevas lühikeses seadistusvalikute ülevaates heitsime põgusa pilgu sellele, kuidas diagrammi seadistada, aga see polnud kaugeltki täielik ja viimse kui ühe detailini minev ülevaade. Erinevatel diagrammitüüpidel (tulpdiagramm, joondiagramm, sektordiagramm) on valikud mõnevõrra erinevad ning me soovitame sul neid omal käel uurida. Selles abistavad sind kohtspikrid ja 'Mis see on?' abi. Viimase kasutamiseks klõpsa lihtsalt akna dekoratsioonil seisvale küsimärgile ning seejärel seadistustekaardi sellele piirkonnale, mille kohta soovid parajasti rohkem teavet saada.

## &kchart; iseseisva rakendusena

Eelmises peatükis kirjeldasime põhjalikult kasutajaliidest, mitmesuguseid seadistamisvalikuid, andmete redigeerimist ja nõustajat.

Käesolevas peatükis võtame ette nii-öelda pärisnäite, mis selgitab, kuidas kasutada &kchart;i iseseisva rakendusena, Selle eesmärk on anda aimu, kuidas &kchart; töötab ja kuidas on omavahel seotud selle erinevad osad.

### Müügiandmete esitamine

#### Sissejuhatus

Väga sageli ka päriselus ettetulev näide puudutab müüginumbrite või antud juhul päris konkreetselt kasuminumbrite esitamist.

Oletame, et sul on firma, millel on kolm põhivaldkonda: müük, tugiteenused ja väljaõpe. Nüüd soovid esitada kõigi kategooriate kasumi mitme aasta lõikes. Kahtlemata on seda kõige mõistlikum teha graafiliselt ja siin astubki appi &kchart;.

#### Alustamine

Käivita &kchart; ja vali Tühi tööleht.

Alustamine tühja diagrammiga

Klõpsa alustamiseks nupule Kasuta seda malli. &kchart; näitab sulle täiesti tühja dokumenti. See sobib hästi, nüüd tuleb lihtsalt kena diagrammi loomiseks sisestada vajalikud andmed ja diagrammi veidi seadistada.

Tühi diagramm

#### Arvude hankimine

Esimene ja arvatavasti kõige olulisem samm on tegelike andmete hankimine, mida diagramm peab esitama. Selle juures on abiks andmeredaktor. Selle saab avada klõpsuga tööriistariba nupule .

Nagu näed, ei ole seal praegu mingeid andmeid. Pane tähele ka seda, et andmeridade ja -veergude arv on määratud minimaalseks ehk 1 peale.

Nüüd sisesta andmed, nagu seda näitab allolev pilt. Pane tähele, et sa saad ridade ja veergude arvu suurendada all vasakul paiknevate kerimiskastidega. Ridade ja veergude nime saab muuta neile klõpsates.

Andmed

Kui oled valmis, klõpsa nupule OK. Seejärel luuakse lihtne tulpdiagramm.

Lihtne diagramm ilma täpsema häälestuseta

Täpsemaks häälestamiseks loe edasi!

#### Täppishäälestus

Võtame nüüd ette diagrammi täpsema häälestuse ning lisame sellele pealkirja ja tulpadele veidi vahvaid ruumilisi efekte.

Ava seadistustedialoog klõpsuga tööriistariba nupule .

##### Pealkiri

Valikud - pealkiri

Alustame pealkirjaga. Ava kaart Päis/jalus ja sisesta tekst, nagu näidatud ülaloleval pildil.

##### X-telje fondiseadistused

Järgmise sammuna muudame X-telje fondi veidi suuremaks. Seda saab teha kaardil Font.

Valikud - fondid

Vali X-telg ja klõpsa nupule Font... Vali veidi suurem font, nagu seda näitab siinne pilt.

Valikud - X-telje font

Pane tähele, et ära on märgitud ka kast Suhteline suurus. See tähendab, et font skaleeritakse automaatselt vastavalt diagrammi üldisele suurusele. See on üldiselt väga kasulik võimalus, mille mittekasutamine võib olla vajalik ainult teatud erijuhtumitel.

##### Ruumilisuse tekitamine

Mõnel diagrammitüübil, näiteks Tulp ja Sektor, on veel üks seadistustekaart.

Valikud - ruumilised parameetrid

Diagrammile ruumilisuse efekti andmiseks märgi lihtsalt kaardil Tulp kast Ruumiline tulp.

Korraliku diagrammi loomiseks suurt rohkem vaja polegi. Pane tähele, et suure osa sellest oleks saanud kindlaks määrata ka nõustajaga. Põhimõtteliselt ongi rohkem maitseasi, kas kasutada nõustajat või seadistustedialoogi. Kogenumad kasutajad eelistavad arvatavasti seadistustedialoogi, mis pakub tublisti rohkem seadistamisvõimalusi.

Rakenda valikud klõpsuga nupule OK.

#### Lõplik väljund

Lõplik diagramm näeb välja umbes selline.

Lõplik diagramm

Diagrammi täissuuruses nägemiseks võib olla vajalik suurendada rakenduse akent. Pane sealjuures tähele, kuidas muutub suuremaks ka font.

Kindlasti on ka selle välimuse juures veel midagi, mida just sina tahaksid veidi teisiti näha. Näiteks pealkirja font võiks vahest olla veelgi suurem. Katseta lihtsalt, kuni leiad endale sobivaima variandi. Selle käigus õpid ka palju paremini tundma &kchart;i võimalusi.

Lõpuks salvesta diagramm menüüst Fail valitava käsuga ning välju &kchart;ist menüükäsuga Fail Välju .

#### Salvestamine graafikavormingutesse: SVG, PNG, JPG, &krita;, &karbon14;, Gimp jne.

Edasise töötlemise huvides võib diagrammi eksportida graafikafailina. Selleks saab kasutada mitmeid vorminguid, parima tulemuse annab arvatavasti PNG, SVG, JPG või &krita;.

Parajasti avatud diagrammi eksportimiseks vali lihtsalt menüükäsk Fail Eksport... ja avanevas failidialoogis filtrikastist vajalik failivorming.

## &kchart;i kasutamine &kspread;is

Lisaks iseseisvale kasutamisele saab &kchart;i tarvitada ka &kspread;i koosseisus. Käesolevas peatükis kirjeldataksegi, kuidas luua ja töödelda diagramme &kspread;is.

Arvesta, et &kchart;i põimimine &kspread;i on väga levinud ja igati edukalt kasutatav võte. Kui sa ei ole sellega veel kokku puutunud, peaks käesolevas peatükis toodud näited sulle asja selgeks tegema.

Niipea kui oled &kspread;is diagrammi loonud, saad kasutada kõiki &kchart;i pakutavaid võimalusi, kui teed diagrammialal topeltklõpsu. Seejärel saad diagrammi seadistada täpselt samamoodi nagu iseseisvas rakenduses. Arvesta siiski, et kui kasutada &kchart;i põimituna &kspread;i, ei saa tarvitada andmeredaktorit. Põhjus on ilmselge: kõik andmed annab &kchart;ile sellisel juhul &kspread; ise.

&kspread;is töötades pakub vahest suurimat huvi võimalus vahetada X- ja Y-telg. &kchart;i X- ja Y-telje tähenduse saab vahetada andmevormingu seadistustes, mida saab avada menüüst Redigeerimine või diagrammil hiire parema nupuga ilmuvast kontekstimenüüst. Nagu märgitud, pead selleks viibima &kchart;i komponendis, milleks tuleb arvutustabelisse põimitud diagrammil teha topeltklõps.

### Diagrammi loomine &kchart;iga

Diagrammi loomiseks &kspread;i põimitud &kchart;i abil tuleb:

Tööriistaribade dialoog

- Valida arvude teine rida.

- Klõpsata diagrammi loomiseks nupule Diagramm .

- Valida diagrammi nõustajast soovitud võimalused. Diagrammi nõustaja avaneb pärast diagrammi lisamist.

Kogu andmestiku võib esitada ka mitte kahe rea, vaid kahe veeruna. Sellisel juhul on tõenäoliselt mõttekas vahetada &kchart;i seadistustes X- ja Y-telg, nagu eespool kirjeldatud.

Üksikelementide tulpdiagrammi loomiseks sea arvud veergu, nagu näidatud alltoodud pildil.

Tööriistaribade dialoog

Arvude asukoht määrab diagrammi kuju.

- Arvude rida näärab konkreetse tulba.

- Arvude veerg määrab tulba kõrguse või sektordiagrammi puhul sektori suuruse.

## Käskude seletused

### &kchart;i peaaken

#### Menüü Fail

&Ctrl;N Fail Uus

  Loob uue dokumendi

&Ctrl;O Fail Ava...

  Avab dokumendi

Fail Ava viimati kasutatud

  Näitab hiljuti kasutatud dokumentide nimekirja

&Ctrl;S Fail Salvesta

  Salvestab dokumendi aktiivsesse faili. Kui diagrammi pole varem salvestatud, avatakse failidialoog.

Fail Salvesta kui...

  Salvestab dokumendi uue nime või vorminguga.

Fail Laadi uuesti

  Laadib dokumendi uuesti.

Fail Impordi...

  Avab mis tahes toetatud vormingus dokumendi. Originaaldokumenti ei muudeta.

Fail Ekspordi...

  Salvestab dokumendi mis tahes toetatud vormingusse. Originaaldokumenti ei muudeta. Valida võib ka mitme pildivormingu vahel (PNG, SVG, &krita;, Gimp või JPG).

Fail Saada...

  Saadab diagrammi e-kirjale lisatud failina.

Fail Impordi andmed...

  Impordib failist CSV-väärtused umbes nii, nagu käib CSV import &kspread;is. Pane tähele, et sa saad määrata mitmesuguseid valikuid ning eraldajaid (need ei pea olema tingimata komad).

Fail Loo dokumendi põhjal mall...

  Loob avatud dokumendi põhjal &kchart;i malli.

&Ctrl;P Fail Trüki...

  Trükib dokumendi

  Kontrolli osas Praegu kasutatav trükkimissüsteem, et valitud oleks korrektne trükkimissüsteem. See võimalus ilmub nähtavale pärast klõpsu nupule Lisavalikud >>.

Fail Trükkimise eelvaatlus...

  Näitab, milline näeb välja dokument trükituna.

Fail Dokumendi info

  Avab dialoogi, kuhu saab sisestada infot diagrammi kohta.

  Seda infot näitab failihaldur &konqueror; kohtspikrina. Viimased on hüpikteated, mis hiirekursorit faili kohale viies näitavad selle sisu.

&Ctrl;W Fail Sulge

  Sulgeb parajasti avatud diagrammi.

&Ctrl;Q Fail Välju

  Lõpetab &kchart;i töö

#### Menüü Redigeerimine

Redigeerimine Muuda andmeid...

  Avab andmeredaktori.

#### Menüü Vormindus

Vormindus Diagramm...

  Avab &kchart;i seadistamise dialoogi.

##### Seadistamisdialoogi kaardid

Andmevorming...

  Ridade ja veergude vahetamine (x/y-vahetus),

Diagrammi alamtüüp...

  Võimaldab muuta tulpdiagrammide väljanägemist.

Päis ja jalus...

  Võimaldab määrata diagrammi tiitlit.

Värvid...

  Võimaldab valida diagrammi värvid, samuti joonte, alusvõrgu ja pealkirja värvi.

Font...

  Võimaldab valida fondi stiili ja suuruse. Siin saab valida ka seeriate värvi. Seeriad on seotud konkreetse diagrammi elemendiga. Kõik diagrammile seatud andmekogumid kujutavad endast seeriat.

Taust...

  Võimaldab valida diagrammi tausta värvi või taustapildi.

Legend...

  Võimaldab muuta legendikasti pealdist, fonti ja asukohta. Muuta saab ka legendikasti värvi.

Lehekülje paigutus...

  Võimaldab määrata lehekülje veerised.

#### Menüü Seadistused

Seadistused Tööriistaribad

  Võimaldab näidata/peita tööriistaribasid (Fail, Toimingud ja Tüübid).

Seadistused Kiirklahvide seadistamine...

  &kchart;i kiirklahvide seadistamine.

Seadistused Tööriistaribade seadistamine...

  &kchart;i tööriistaribade seadistamine.

#### Menüü Abi

&help.menu.documentation;

#### Kiirklahvide seadistamine

Kiirklahve saab määrata või muuta menüükäsuga Seadistused Kiirklahvide seadistamine...

Allpol on toodud näide, kuidas seadistada diagramminõustaja avamise kiirklahvi.

Kiirklahvi dialoog

- Klõpsa nupul Kohandatud.

- Nüüd klõpsa nupul Esmane.

- Vajuta klahve `&Alt;&Ctrl;W` ja dialoog kaob. Kiirklahv on määratud.

Kui nüüd vajutada `&Alt;&Ctrl;W`, ilmub nõustaja.

#### Tööriistaribade seadistamine

Tööriistaribadele saab nuppe lisada või neid sealt eemaldada menüükäsu Seadistused Tööriistaribade seadistamine... abil.

Tööriistaribade dialoog

- Nupu lisamiseks failiribale

  Tööriistaribade dialoog

  kontrolli, et ülemises liitkastis seisab Fail <&koffice;>

- klõpsa soovitud elemendil vasakpoolses kastis. See tõstetakse esile, mis näitab, et element on valitud

- nüüd klõpsa nupul Nool paremale, mis liigutab elemendi parempoolsesse aknasse

- klõpsa nupul `Rakenda` ja seejärel nupul `Olgu`

Uus element ilmub tööriistaribale.

## Autorid ja litsents

&kchart;

Rakenduse autoriõigus 1998-2005: &kchart;i meeskond

Originaali autorid:

- &Matthias.Kalle.Dalheimer; &Matthias.Kalle.Dalheimer.mail;

- Torben Weis weis@kde.org

Kaasautorid:

- Laurent Montel lmontel@mandrakesoft.com

- Karl-Heinz Zimmer khz@kde.org

- Inge Wallin inge@lysator.liu.se

Dokumentatsiooni autoriõigus 2002: &Jonathan.Drews; &Jonathan.Drews.mail;

Dokumentatsiooni autoriõigus 2005: Raphael Langerhorst raphael.langerhorst@kdemail.net

Tõlge eesti keelde: Marek Laane bald@starman.ee

&underFDL; &underGPL;
&documentation.index;